

Αρκαλοχώρι, 05/05/2022

Προς: ΜΜΕ και κάθε ενδιαφερόμενο/η

**ΔΕΛΤΙΟ ΤΥΠΟΥ**

Σύμφωνα με το άρθρο 18 του ν. 4915/2022 (ΦΕΚ 63/Α-24/03/2022) υπάρχει εκ νέου η δυνατότητα υποβολής δηλώσεων στοιχείων για τον καθορισμό επιφάνειας ή και της χρήσης ακινήτων.

Οι υπόχρεοι σε δήλωση για τον καθορισμό της επιφάνειας ή και της χρήσης ακινήτου, προκειμένου να υπολογισθούν επ’ αυτού φόροι, τέλη και εισφορές προς τους Ο.Τ.Α. α’ βαθμού, που μέχρι σήμερα δεν έχουν υποβάλει ή έχουν υποβάλει ανακριβή δήλωση, υποβάλλουν **δήλωση** με τα ορθά στοιχεία, το αργότερο μέχρι τις **30.6.2022**. Οι υποβάλλοντες τη δήλωση της παρ. 1, υποχρεούνται να καταβάλουν τα τέλη που αντιστοιχούν στα ορθά τετραγωνικά μέτρα, υπολογιζόμενα **από 1ης.1.2020, μέχρι την ημερομηνία της δήλωσης**, με **πρόστιμο** **είκοσι τοις εκατό (20%)** επί του ποσού που προκύπτει από τη διαφορά των τετραγωνικών μέτρων αυτού του διαστήματος.

Από την **Τρίτη, 26/04/2022** έως και τις **30/06/2022** θα είναι διαθέσιμη ξανά η ηλεκτρονική «ΠΛΑΤΦΟΡΜΑ ΔΗΛΩΣΗΣ ΔΙΟΡΘΩΣΗΣ Τ.Μ. ΑΚΙΝΗΤΩΝ ΠΡΟΣ ΤΟΥΣ ΟΤΑ» στη διεύθυνση <https://tetragonika.govapp.gr/> και θα δέχεται ηλεκτρονικά δηλώσεις.

Η διαδικασία της υποβολής και της παρακολούθησης της δήλωσης παραμένει η ίδια.